CELEX: 62010CA0280
Language: et
Date: 2012-03-01 00:00:00
Title: Kohtuasi C-280/10: Euroopa Kohtu (esimene koda) 1. märtsi 2012 . aasta otsus (Naczelny Sąd Administracyjny (Poola) eelotsusetaotlus) — Kopalnia Odkrywkowa Polski Trawertyn P. Granatowicz, M. Wąsiewicz, spółka jawna versus Dyrektor Izby Skarbowej w Poznaniu (Käibemaks — Direktiiv 2006/112/EÜ — Artiklid 9, 168, 169 ja 178 — Kavandatava majandustegevuse elluviimiseks tehtud tehingute eest makstud sisendkäibemaksu mahaarvamine — Äriühingu osanike poolt maatüki ostmine — Arved, mis on koostatud enne mahaarvamist taotleva äriühingu registreerimist)

21.4.2012   
            
            
               ET
            
            
               Euroopa Liidu Teataja
            
            
               C 118/2
            
         Euroopa Kohtu (esimene koda) 1. märtsi 2012. aasta otsus (Naczelny Sąd Administracyjny (Poola) eelotsusetaotlus) — Kopalnia Odkrywkowa Polski Trawertyn P. Granatowicz, M. Wąsiewicz, spółka jawna versus Dyrektor Izby Skarbowej w Poznaniu
   (Kohtuasi C-280/10) (1)
   
   (Käibemaks - Direktiiv 2006/112/EÜ - Artiklid 9, 168, 169 ja 178 - Kavandatava majandustegevuse elluviimiseks tehtud tehingute eest makstud sisendkäibemaksu mahaarvamine - Äriühingu osanike poolt maatüki ostmine - Arved, mis on koostatud enne mahaarvamist taotleva äriühingu registreerimist)
   2012/C 118/02
   Kohtumenetluse keel: poola
   
      Eelotsusetaotluse esitanud kohus
   
   Naczelny Sad Administracyjny
   
      Põhikohtuasja pooled
   
   
      Hageja: Kopalnia Odkrywkowa Polski Trawertyn P. Granatowicz, M. Wąsiewicz, spółka jawna
   
      Kostja: Dyrektor Izby Skarbowej w Poznaniu
   
      Ese
   
   Eelotsusetaotlus — Naczelny Sąd Administracyjny — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artiklite 9, 168 ja 169 tõlgendamine — Kavandatava majandustegevuse elluviimiseks, kuid enne äriühingu registrisse kandmist tehtud tehingute eest tasutud sisendkäibemaksu mahaarvamine — Tulevaste osanike poolt maatüki ostmine
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artikleid 9, 168 ja 169 tuleb tõlgendada nii, et nendega on vastuolus siseriiklikud õigusnormid, mis ei anna ei äriühingule ega selle osanikele õigust nõuda sisendkäibemaksu mahaarvamist, mis on tasutud tehtud investeeringutega seotud kuludelt, mida osanikud enne selle äriühingu registreerimist äriregistris ja maksukohustuslasena majandustegevuse eesmärgil kandsid.
            
         
               2.
            
            
               Direktiivi 2006/112 artiklit 168 ja artikli 178 punkti a tuleb tõlgendada nii, et nendega on vastuolus siseriiklikud õigusnormid, mille kohaldamisel põhikohtuasjas käsitletavatel asjaoludel ei või äriühing tasutud sisendkäibemaksu maha arvata, kui arve, mis on koostatud enne nimetatud äriühingu äriregistris ja käibemaksukohustuslasena registreerimist, väljastati selle äriühingu osanike nimele.
            
         
      (1)  ELT C 234, 28.8.2010.